Dakarun Iraki sun kammala fatattakar IS a Mosul | Labarai | DW | 09.07.2017
Dakarun Iraki sun kammala fatattakar IS a Mosul
Firaministan kasar Iraki Haidar al-Abadi a wannan rana ta Lahadi ya isa birnin Mosul da ke zama wurin da ya yi saura a hannun mayakan IS kamar yadda gidan talabijin na kasar ya bayyana.
Babban kwamandan askarawan sojan kasar ya isa wanan birni inda ya taya dakarun da ke lugudan wuta kan mayakan na IS murna kamar yadda gidan talabijin din kasar ya nuna.
Jakadan Amirka cikin kawancen fatattakar ta IS Brett McGurk, ya tabbatar da zuwan na al-Abadi birnin na Mosul domin taya dakarun murna kamar yadda ya bayyana a shafinsa na Twitter.
Tun da fari dai jami'an tsaro sun fada wa kamfanin dillancin labaran Jamus na DPA cewa suna ci gaba da dannawa kan mayakan na IS a iya yankin da ya yi saura a hannunsu a wannan rana ta Lahadi a yammacin tsohon birnin na Mosul.
Kwanan wata 09.07.2017
Muhimman kalmomi Iraki, Mosul, Yaki
Permalink https://p.dw.com/p/2gE6e
Murna da juyayi bayan komawa Mosul 16.04.2018
Dan jarida mai daukar hoto Khalid Al Mousily ya shiga Mosul tare da Iyalan gidan Ahmad da 'yan IS suka tilastawa yin gudun hijira wanda a yanzu suka koma gida.